තිස් වසරක යුද්ධයෙන් පසු නැවත සංවර්ධනය වෙමින් පවතින යාපනයේ ටෙනිස් ක්‍රීඩාව ව්‍යාප්ත කිරීමේ අරමුණින් සහ එමඟින් ශ්‍රී ලංකාවට ජාත්‍යන්තර කීර්තියක් අත්කර දීමට සමත්කම් ඇති ක්‍රීඩකයින් බිහිකිරීමේ අභිලාසයෙන් ශ්‍රී ලංකා ටෙනිස් සංගමය මගින් යාපනයේ ටෙනිස් ක්‍රීඩාව නංවාලීමට කටයුතු යොදමින් පවතී.යාපනයේ සාන්ත පැට්‍රික් විද්‍යාලයේ විදුහල්පති ජෙරෝ සෙල්වනායගම් පියතුමාගේ සහයෝගය ඇතිව 2001 වසරේදී කනිෂ්ඨ ටෙනිස් වැඩසටහනක් දියත් කළ ශ්‍රී ලංකා ටෙනිස් සංගමය නොකඩවා එය 2005 වසර දක්වා පවත්වා ගෙන යමින් යාපනයේ පාසල් 6 ක ටෙනිස් ක්‍රීඩාව ව්‍යාප්ත කිරීමට සමත් විය.